चरघातांकी बंटन
प्रायिकता सिद्धांत और सांख्यिकी में चरघातांकी बंटन (exponential distribution) अथवा नकारात्मक चरघातांकी बंटन (negative exponential distribution) प्वासों बिन्दु प्रक्रिया की घटनाओं के मध्य की दूरी के लिए एक प्रायिकता बंटन है। अर्थात् यह बंटन उन प्रक्रियाओं के लिए है जिनमें प्रेक्षित बिन्दु नियत माध्य दर पर सतत और स्वतंत्र हैं; दूरी प्राचल प्रक्रिया का सार्थक एक-विमीय मापन है जैसे बुनाई निर्माण प्रक्रिया में कपड़े के रोल की लम्बाई अथवा उत्पादन त्रुटि के मध्य समय। यह गामा बंटन का एक उदाहरण है। यह ज्यामितीय बंटन का सतत रूप है। प्वासों बिन्दु प्रक्रिया के विश्लेषण में काम आने के अतिरिक्त अन्य विभिन्न प्रसंगों में भी यह उपयोगी है। चरघातांकी बंतन चरघातांकी परिवार के अन्य बंटनों के समान नहीं है। यह प्रायिकता बंटनों का बड़ा वर्ग है जिसमें चरघातांकी बंटन भी एक है। लेकिन इसमें और भी बहुत बंटन शामिल हैं जैसे प्रसामान्य, द्विपद, गामा और प्वासों बंटन शामिल हैं।